

د ملګرو ملتونو کارپوهان د (تعدیل شوي) طالبانو غلطه باور غندي.

جینیوا (د ۲۰۲۳ کال د اګست ۱۵) - د ملګرو ملتونو کارپوهانو نن وویل، په افغانستان کې د واک تر لاسه کولو دوه کاله وروسته، طالبانو د تبعیض یو سیستم پلي کړی چې ښځې او نجونې یې په بشپړ ډول متاثره کړي. کارپوهانو وویل، د افغانستان د حاکمو چارواکو د ژمنو او عملونو تر منځ واټن پراخ شوی او د "اصلاح شوي" طالبانو مفکوره د دوکی په توګه افشا شوې ده. د طالبانو لخوا د افغانستان د نیولو د دویمې کلیزې په مناسبت، دوی لاندې ګډه اعلامیه خپره کړه:

"دوه کاله وړاندې، طالبانو په افغانستان کې واک تر لاسه کړ او له هغه وخت راهیسې، هغه سیاستونه چې دوی پر افغان وګړو تحمیل کړي، د بشري حقونو په ځانګړې توګه د ښځو او نجونو د حقونو په ګډون د یو شمیر بشري حقونو له جملی څخه لکه د زدکړی ، پالنی ، د کار، بیان آزادی ، د غوندو جوړول او دټولنو ایجادول په پرله پسې توګه او ټکان ورکوونکي شاته تګ لامل شوی دی. د چتک اعدامونو او ورکیدو، په پراخه کچه خپلسري توقیف، شکنجه او ناوړه چلند په اړه معتبر راپورونه شتون لري. تر ټولو سخت ځپل شوي ګروپونه ښځې او نجونې، مذهبي او نور اقلیتونه، معلولین، د بشري حقونو مدافعین او د مدني ټولنې نور فعالان، خبریالان، هنرمندان، ښوونکي،LGBTQ+ او پخواني حکومتي او امنیتي چارواکي دي.

سره له دې چې د طالبانو د چارواکو له خوا ډاډ ورکړل شو چې هر ډول محدودیتونه، په ځانګړې توګه زده کړې ته د لاسرسي په برخه کې به موقتي وي، خو په حقیقت کې دوي د جلا کولو، ګوښه کولو او ځورونې یو ګړندی، منظم او ټول ښکیل سیسټم پلي کوي.

د تیر کال په پرتله طالبانو د ښځو پر وړاندي تبعیض زیات کړي. چې ښځې او نجونې په بشپړ توګه متاثره کړي، چې داسې ښکاري چې دا د جنسیتي تعذیب په مانا ده او د "جنسي اپارتاید" په اړه یې بحث پیل کړی دی. په ښځو او نجونو باندې تقریباً د ژوند په ټولو اړخونو کې محدودیتونه لګول شوي دي، په ګډون د دوی حرکت، لباس، چلند، تعلیم، کار، روغتیا او عدالت ته لاسرسی. په دې وروستیو کې، د ښځو لپاره د ښکلا سالونونه تړل شوي دي.

له دوو کلونو وروسته، دا څرګنده شوه چې د طالبانو د ژمنو او عملونو تر منځ واټن لا پراخ شوی دی: داسې "موقتي" اقدامات چې په ښکاره توګه د ښځو او نجونو له حقونو څخه ناوړه ګټه پورته کوي، پاتې ښکاري. د پخوانیو حکومتي او پوځي چارواکو د بخښنې څخه سرغړونه کیږي. په توقیف ځایونو کې د شکنجې او بد چلند د بندولو لارښوونې له پامه غورځول شوي، او اقلیتونه د شاملولو ژمنو سره سره له تبعیض سره مخ دي. د "اصلاح شوي" طالبانو مفکوره د فریب په توګه بربنده شوې، او د اسلام او بشري حقونو تر منځ د دوی غلط توپیر دروغ ثابت شوی. د بېلګې په توګه د اسلامي همکاریو سازمان له اوږدې مودې راهیسې د بشري حقونو ننګه کړې او د جنورۍ په میاشت کې یې اعلان وکړ چې د ښځو او نجونو حق د زده کړو ټولو کچو ته د لاسرسي حق د اسلام له نظره یو بنسټیز حق دی.

په عین حال کې، ډیری افغانان د هغو آزادیو په لټه کې دي چې له ۲۰۰۱ څخه وروسته یې تر لاسه کړل او دوی یې د بیرته ترلاسه کولو هیله نه ده پریښې. په داسې حال کې چې طالبان ادعا کوي چې د دوی واکمني په پراخه کچه ملاتړ کیږي، په هیواد دننه او د هیواد نه بهر کې ډیري خلک د طالبانو سره هیڅ ډول پیژندنه یا حتی ښکیلتیا ردوي چې دوی د مشروعیت ادعا پرته ظالمان ګڼي. د ناوړه سیاستونو په شتون او هیواد له اقتصادي پلوه په ټپه ولاړ دی، د مدني ټولنې او لږکیو په ګډون ډیری افغانان د ناامنۍ احساس کوي او د خپل هیواد پریښودو ته لاره هواروي.

طالبانو ته زموږ پیغام روښانه دی:

۱. د ښځو او نجونو د حقونو په اړه تغییر؛ ښځو ته اجازه ورکوي چې کار وکړي او کاروبارونه پرمخ بوځي او ټولو ښځو او نجونو ته اجازه ورکړي چې د زده کړې، د سوله ایزې غونډې حق، او د نورو ټولو بشري حقونو څخه چې په سیاسي او عامه ژوند کې د حرکت او ګډون د آزادۍ په ګدون د مساوي حق څخه برخمن شي د تصمیم نیولو په بهیرونو کې د ښځي خپل استازي او معنی لرونکي ګډون ولري؛

۲. په سمدستي توګه د نجونو او ښځو لپاره منځني ښوونځي او پوهنتونونه پرانستل شي او د زده کړې حق چې کیفیت او هراړخیز زده کړې پکې شاملې دي، د نړیوالو معیارونو سره سم د بنسټیزو حقونو او جنسیتي مساواتو ته درناوی وکړي؛

۳. د پخوانیو حکومتي چارواکو، نظامي او د مدني ټولنې د کارکونکو په وړاندې د غچ اخیستنې پای ته رسول او د عمومي بخښنې اعلان ساتل؛

۴. خپلسري توقیف، شکنجه او ناوړه چلند بند کړئ، په شمول د قضایي مجازاتو د یوې برخې په توګه، او د یوناما په ګډون د بشري حقونو څارونکو او بشردوستانه فعالینو ته د توقیف ځایونو د څارنې لپاره، بې خنډه لاسرسي ته اجازه ورکړئ؛

۵. هغه کړنې چې د مدني فضا د تنګیدو لامل شوي او د مدني ټولنې سازمانونه، ژورنالیستان او د رسنیو نور کارکونکي کولی شي پرته له کوم خنډ څخه کار وکړي، مخنیوی وکړي.

۶. د توکمیزو او مذهبي لږکیو په وړاندې د تبعیض د مخنیوي لپاره د سختو اقداماتو پلي کول او د تصمیم نیولو په پروسو کې د دوی استازیتوب او معنی لرونکي ګډون تضمین کول.

کمزوری اقتصاد او د وچکالۍ په څیر شرایطو هم د افغانانو ټولنیز، اقتصادي او کلتوري حقونه تر فشار لاندې راوستي او بشري مرستو ته یې د سختې اړتیا لامل شوی دی. د اټکل له مخې په افغانستان کې شاوخوا ۱۶ میلیونه ماشومان لومړني خوراکي توکي او روغتیايي پاملرنې نه لري چې د دوی د هوساینې او پرمختګ لپاره اړین دي. د افغان ښځینه مرستندویه کارکونکو بندیز هم د بشردوستانه غبرګون اغیزمنتیا اغیزمنه کړې ده. اقتصادي رکود زیانمنونکي، تبعیضي او تاوتریخجن عملونه رامینځته کوي، لکه جبري او د ماشوم ودونه، ناوړه ګټه اخیستنه او استثمار، د ماشومانو او بدن غړو پلورل، د ماشومانو کار، قاچاق، او ناامنه مهاجرت.

پداسې حال کې چې د بشردوستانه او بشري حقونو وضعیت په تیرو دوو کلونو کې د خرابیدو په حال کې دی، OCHA د خپل بشري غبرګون لپاره د "تمویل مهم تشو" په اړه خبرداری ورکوي، چې کولی شي د ټولنې پر بنسټ د ټولګیو د بندیدو، د خوراکي توکو مرستې کمولو، او د روغتیا تاسیساتو تړلو لامل شي. د نورو پایلو په منځ کې. سربیره پردې، په هیواد کې ناوړه شرایط، په تعلیم باندې محدودیتونه، احتمالي افراطیت او د کار فرصتونو نشتوالی د تروریزم د پالني لپاره قوترامینځته کړی دی.

دا حالت باید بدلون ومومي. خو د بدلون لپاره، اوس د نړيوالې ټولنې لپاره وخت را رسېدلی چې افغانستان ته پام وکړي او پرېکنده ګامونه پورته کړي:

۱. د بشردوستانه غبرګون د پلان د تمویل تشه ډکول د هغو مرستو د برابرولو لپاره لارې چارې برابروي چې د بندیزونو په رژیمونو کې د یو لړ معافیتونو په نظر کي نیولو سره، طالبانو ته له ګټې پرته، افغانانو ته ورسیږي؛

۲. هر ډول سیاسي ښکیلتیا بایدد بشري حقونو په پام کي نیولو سره ، د افغانستان د بشري حقونو ټولنې له تمې سره سم رهبري شي.

۳. د بشري حقونو د اوسني سرغړونو د معافیت پای ته رسولو لپاره د تحقیقاتو او حساب ورکونې میکانیزمونو ملاتړ؛

۴. د طالبانو له خوا له ښځو او نجونو سره چلند د جنسیتي تعذیب په توګه پیژندل؛

.۵ ټولي افغان ښځو او نجونو ته د کډوالو د حیثیت ورکول د بشري حقونو څخه د سرغړونو په اساس چې د حقیقت د چارواکو لخوا د تبعیض پالیسي او عملونو له امله رامینځته شوي؛

۶. د افغان مهاجرینو سره د خپلو ژمنو ګړندی کول د دې ډاډ ترلاسه کولو سره چې د جنسیت د تعذیب په اساس د پناه غوښتني حق لري، دا چې کډوال او مهاجرین په باعزته توګه ترلاسه کیږي او دا چې دوی د بیرته راستنیدو او ناوړه چلند څخه خوندي دي

۷. د افغان میرمنو مشرانو او مفکرینو لخوا د نوښتونو ملاتړ او همدارنګه د مدني ټولنې ډیری ګروپونه چې د بشري حقونو اندیښنو ته د رسیدو لپاره د افغانستان دننه او بهر فعالیت کوي.

*پایلی*

*کارپوهان: ریچارډ بینیټ، په افغانستان کې د بشري حقونو د وضعیت په اړه ځانګړی راپور ورکوونکی؛؛ دُرتِه اِستِرادا تانک (رییس)، ایوا خاداشیچ (مرستیال)، اِلیزابت برودِریک، مِسکیم گیست تِیکِینی و مِلیسا اوپرِتی ، د ښځو او نجونو په وړاندې د تبعیض په اړه کاري ډله؛ ریم السالم، د ښځو او نجونو په وړاندې د تاوتریخوالي په اړه ځانګړې راپور ورکوونکې، د هغې لاملونه او پایلې؛آایرین خان، د نظر او بیان د ازادۍ د حق د ترویج او ساتنې په برخه کې ځانګړې خبریاله؛ ماری لاولر، د بشري حقونو د مدافعینو د وضعیت په اړه ځانګړې راپور ورکوونکي ،د ښځو په وړاندې د تبعیض د له منځه وړلو د کمیټې مشره انا پیلیز نارویز؛ آغلې الکساندرا ژانتاکي، د کلتوري حقونو په برخه کې ځانګړې راپور ورکونکي؛ آغلې پاولا ګویریا بیتانکور، د داخلي بې ځایه شویو د بشري حقونو ځانګړې راپور ورکوونکي؛ ښاغلی تومویا اوبوکاتا، د غلامۍ د معاصر ډولونو په اړه ځانګړی راپور ورکوونکی، د لاملونو او پایلو په ګډون؛ ښاغلی موریس ټیډبال بینز، د غیر قضایي، لنډیز یا خپل سري اعدامونو ځانګړی راپور ورکوونکی؛ ښاغلی فابیان سالویولي، د ریښتیا، عدالت، جبران او د نه تکرار تضمینونو د ودې په اړه ځانګړی راپور ورکوونکی؛ ښاغلی مایکل فخري، د خوړو د حق په اړه ځانګړی راپور ورکوونکی؛ آغلې پریا ګوپالان (رئیس-ریپورټر)، ښاغلی میتیو ګیلټ (د مخابراتو مرستیال)، آغلې ګانا یودکیویسکا (د تعقیب مرستیال)، آغلې مریم ایسټراډا-کاسټیلو، او ښاغلی ممبا ملیلا، کار کوي په خپل سري توقیف ډله؛ آغلې فریده شهید، د پوهنې د حق په اړه ځانګړې رپورټره؛ آغلې مارګریټ سیټرتویټ، د قاضیانو او وکیلانو د خپلواکۍ په اړه ځانګړې راپور ورکوونکې؛ آغلې الیس جیل اډوارډز، د شکنجې او نورو ظالمانه، غیر انساني یا سپکاوي چلند یا مجازاتو په اړه ځانګړې راپور ورکوونکې، ویکتور مادریګال بورلوز، د جنسي تمایل او جنډر هویت خپلواکه کارپوهه، آغلې آوا بالدی (رئیس-رپورټر)، اغلې ګابریلا سیټروني (وی. - رییس)، اغلې انګخانه نیلاپیجیت، اغلې ګرینا بارانووسکا، اغلې انا لورینا ډیلګاډیلو پیریز، د جبري یا غیر ارادي ورکیدو په اړه کاري ډله.*

*ځانګړي راپور ورکوونکي او کاري ډلې، د هغه څه یوه برخه ده چې د بشري حقونو د شورا د ځانګړو پروسیجرونو په نوم پیژندل کیږي. دا د ملګرو ملتونو د بشري حقونو په سیسټم کې د خپلواکو کارپوهانو ترټولو لویه جوږښت ده. د ځانګړو پروسیجرونو واک لرونکي د بشري حقونو خپلواک متخصصین دي چې د بشري حقونو شورا لخوا، د نړۍ په ټولو برخو کې د ځانګړي هیوادونو د خاص حالتونه د څیړلو لپاره ټاکل کیږي. دوی د ملګرو ملتونو کارکونکي ندي او له هیڅ حکومت یا سازمان سره تړاو نلري. دوی په انفرادي ظرفیت کې خدمت کوي او د خپل کار لپاره معاش نه ترلاسه کوي.*

*د ملګرو ملتونو د نورو خپلواکو کارپوهانو په اړه د معلومات او پوښتنو لپاره، مهرباني وکړئ* [*maya.derouaz@un.org*](mailto:maya.derouaz@un.org) *او دریشا اندراګوپتا* [*dharisha.indraguptha@un.org*](mailto:dharisha.indraguptha@un.org) *سره اړیکه ونیسئ.*

*د ملګرو ملتونو د بشري حقونو د خپلواکو کارپوهانو اړوند خبرونه په ټویټر کې تعقیب کړئ.* [*@UN\_SPExperts*](https://eur02.safelinks.protection.outlook.com/?url=https%3A%2F%2Ftwitter.com%2FUN_SPExperts&data=05%7C01%7Cdharisha.indraguptha%40un.org%7Cee20c8fb5633444de9ee08db4b252f28%7C0f9e35db544f4f60bdcc5ea416e6dc70%7C0%7C0%7C638186395578055810%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=BXl8m17YTcoRJOrt14ExiOYca1pWOBy%2B4i9b3BgUETA%3D&reserved=0)*.*

*آیا د هغي نړۍ په اړه اندیښمن یاست چې پکې ژوند کوو؟*

*بیا نن د یو چا د حقونو لپاره ودریږئ.*

*#Standup4humanrights*

*او د ویب پاڼې څخه لیدنه وکړئ http://www.standup4humanrights.org*